MG34 er luftkjølt og kamret for ammunisjon i kaliber 7,92 x 57 mm Mauser, og har samme egenskaper som lignende mellomstore maskingevær. Skuddtakten er på mellom 800 og 900 patroner i minuttet. Våpenet ble designet til å kunne brukes som lett maskingevær med tofot og lukket våpenmagasin, og som mellomstort maskingevær med større stativ og med belteforing av patroner. I praksis ble det mest brukt av infanteriet i sistnevnte utførelse.